**Изх. номер: 194-00-4/05.02.2021 г.**

**Приходи от продажби за месец Януари 2021 г.**

***София, България****,*5 февруари 2021 година – Съгласно изискванията на чл. 100т от ЗППЦК, **“Софарма“ АД** (SFA:„БФБ – София“, SPH: Warsaw Stock Exchange) уведомява, че за месец януари 2021 година “Софарма” АД реализира ръст в продажбите с 10% спрямо същия месец на предходната година, в т.ч. 20% ръст на продажбите за вътрешен пазар и 7% ръст на продажбите за износ.

Моля, на основание чл.100к., ал. 1 от ЗППЦК да дадете публичност на горната информация.



\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Пелагия Виячева

Директор за връзки с инвеститорите

***Информация за компанията***

***Софарма АД***

*85 години традиция и съвременност - модерно производство, европейски стандарти и качество на продукцията, корпоративна социална отговорност.*

*Софарма е най-успешната българска компания след приватизация като от 2000 г. до днес, компанията реализира 10 пъти ръст в пазарната капитализация и 25 пъти ръст в приходите. През последните 10 години Софарма заема първо място по приходи в сектор „Фармация“ в България.*

*Софарма произвежда активни субстанции и лекарствени продукти; извършва дейности свързани с проучване, разработване и внедряване в сферата на фитохимията, химията и фармацията, предоставя производствени и други свързани услуги.*

*С 10 фармацевтични завода в страната и единственият по рода си ампулен завод у нас, компанията произвежда 3 милиарда таблетки, 20 милиона броя сиропни форми, има разрешително за употреба за над 200 генерични продукта, 15 традиционни продукта, от които 12 на растителна основа и влага повече от 1500 тона лечебни растения в продуктите си.*

*Софарма има активна и ключова роля в повишаване стандарта на живот, в това хората да бъдат по-здрави, щастливи и защитени. Софарма непрекъснато инвестира в нови технологии, иновации, научни изследвания и проучвания. Компанията поддържа постоянен и ефективен диалог с всички участници във фармацевтичната индустрия, които допринасят за подобряване на системата на здравеопазването.*

***Група Софарма***

*Група Софарма е вертикално интегриран бизнес в сферата на здравеопазването, който функционира във важни сектори като производството на лекарствени средства, консумативи за болничния пазар, дистрибуцията на лекарствени средства и много други. Софарма и производствените му дъщерни дружества разполагат с 12 фармацевтични завода в България, съобразени с изискванията на ЕС - GMP.*